موریتانی

موریتانیا یا موریتانیِ اسلامی جمهوری اتا کشور نوم هسه که آفریقا قاره دله دره. موریتانی گتی ۱۱۷۲۴۹۳ کیلومترمترموربع هسه. اینتا کشور  ۲ میلیون نفر جمعیت دارنه و ونه نیشته‌گا نوم نواکشوت هسه و وشون پیل یکا نوم اوگوئیا هسه.

موریتانی مردمون ویشته مسلمون هستنه و نژادون عرب، بربری و سیودیم‌ئون جه تشکیل وانّه. موریتانی کشورون الجزایر، مالی، سنگال و غربی صحرا جه هم‌سامون هسته و اطلس اوقیانوس جه هم وَر خانّه. موریتانیِ ویشتر جائون بیابون هستنه و فقط ات‌که دریو لو خار هوا دارنه.

تاریخ
موریتانی ره قدیم «شنقیط» گاتنه و اسمی که اسا دارنه ره فرانسه استعمار گادِر بی‌یشتنه ون‌سَر. سال ۷۰۸ میلادی مسلمون‌ها شه دین و نژاد ره این منطقه تنک هاکردنه و قرن هیودَه اولین‌بار وسّه فرانسویون بمونه موریتانیِ سواحل دله ولی تا ۱۹۰۳ امیرنشین‌ها شه حکومت سَر دَیینه. موریتانی سال ۱۹۶۰ استقلال پدا هاکرده و ۱۹۷۶ وقتی ایسپانیا بائوته دیگه غربی صحرا ره نخانه، موریتانی و مراکش بائوتنه وه ره شه میون رَسِد کانّه ولی صحرایی چریکون مقاومت هاکردنه و آخرسری موریتانی باته پشیمون بیّه و صحرا سامون ره سال ۱۹۷۹ بائوته نخانه. سال ۱۹۹۲ تاسا ات‌جور چن‌حزبی انتخابات این کشور دله برگزار وانه.

فرهنگ
برده‌داری هَنتا موریتانی دله وجود دارنه و این کشور از نظر درصد جمعیت برده‌ئون اولین رتبه ره دنیا دله دارنه. سی‌ان‌ان ِباته، سال ۲۰۱۲ حدود ۱۰ تا ۲۰ درصد جمعیت این کشور برده بینه. اولین‌بار سال ۲۰۰۷ برده‌داری این کشور دله غیرقانونی اعلام بیی‌یه و اون گادِر تاسا فقط ات نفر ره دادگاه برده داشتن وسّه محکوم هاکرده و باقی ره کار ندارنه. اونان که وشون پوست سیوته هسته قدیم تاسا بردگی کانّه و گرچه خرید-فروش نوانّه ولی معمولاً برده‌ئون ره هدیه دنّه و عاروسی دله رسم هسته که برده‌های وچون ره هدیه کانّه. دولت ولی شدیداً این مسئله ره انکار کانده و هرکی برده‌داری خَوه گپ بزنه ره کانده زندون.Slaverys Last Stronghold CNN, John D Sutter

 تقسیمات 
بندانگشتی|300px|راست|تقسیمات کشوری موریتانی
موریتانی دله ۱۲ استان و ۵۸ شهرستون درنه و ۲۸۰ شهر دارنه:
 حوض الشرقی
 حوض الغربی
 عصابا
 گورگول
 براکنا
 ترارزا
 اَدرار
 داخلت نواذیبو
 تگانت
 گیدیماکا
 تیریس زمور
 اینچیری
 نواکشوت (نیشتنگا)

 بن بنویشت 


رج:آفریقایی کشورون
رج:عرب اتحادیه
رج:آفریقا اتحادیه
رج:اسلامی جمهوریون
رج:عربی‌زوون کشورون
رج:عرب کشورون
رج:بربری کشورون
رج:فرانسه قدیمی مستعمرات
رج:اسلامی کشورون